அதிரடி சண்டைக் காட்சிகளுக்குப் பெயர் பெற்ற மிஸன் இம்பாஸிபிள் படத்தின் முதல் பாகம் 1996-ம் ஆண்டு வெளியானது. அந்தப் படத்தின் அடுத்தடுத்த பாகங்கள் உலக அளவில் ரசிகர்களிடம் பெரிய வரவேற்பைப் பெற்று வருகின்றன. தொடர்ச்சியாக வெளியான ஐந்து பாகங்களிலும் டாம் குரூஸ் கதாநாயகனாக நடித்துள்ளார். ஆறாவது பாகமான மிஸன் இம்பாஸிபிள் - ஃபால்அவுட் (fallout) படத்திலும் டாம் குரூஸ் நாயகனாக நடித்துள்ளார். இந்தப் படத்தை கிரிஸ்டோபர் மெக்குயர் இயக்கியுள்ளார். ஜோ கிராயமைர் படத்துக்கு இசையமைத்துள்ளார். பாரா மௌன்ட் பிக்சர்ஸ் இந்தப் படத்தைத் தயாரித்துள்ளனர். இந்தப் படத்திலும் சண்டைக் காட்சிகள் குறைவில்லாமல் இருக்கின்றன. ரசிகர்களிடம் பெரும் எதிர்பார்ப்பை ஏற்படுத்தியுள்ள இந்தப் படம் ஜூலை மாதம் வெளியாகவுள்ளது.